Document ID: 32006L0098

32006L0098
L 363/129
SLUŽBENI LIST EUROPSKE UNIJE
20.11.2006.
DIREKTIVA VIJEĆA 2006/98/EZ
od 20. studenoga 2006.
o prilagođavanju pojedinih direktiva u području oporezivanja zbog pristupanja Bugarske i Rumunjske
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Ugovor o pristupanju Bugarske i Rumunjske (1), a posebno njegov članak 4. stavak 3.,
uzimajući u obzir Akt o pristupanju Bugarske i Rumunjske, a posebno njegov članak 56.,
uzimajući u obzir prijedlog Komisije,
budući da:
(1)
U skladu s člankom 56. Akta o pristupanju, ako akti institucija ostaju na snazi i nakon 1. siječnja 2007. i zahtijevaju prilagodbu zbog pristupanja, a potrebne prilagodbe nisu predviđene Aktom o pristupanju ili njegovim Prilozima, potrebne akte donosi Vijeće, osim ako Komisija nije donijela izvorni akt.
(2)
Završnim Aktom Konferencije na kojoj je sastavljen Ugovor o pristupanju navodi se da su Visoke ugovorne stranke postigle politički sporazum o skupu prilagodbi akata koje su donijele institucije, a koje su potrebne zbog pristupanja stoga su Vijeće i Komisija pozvani da donesu prilagodbe prije pristupanja, koje se moraju izvršiti i ažurirati prema potrebi radi uzimanja u obzir razvoja prava Unije.
(3)
Direktive 69/335/EEZ (2), 77/388/EEZ (3), 77/799/EEZ (4), 79/1072/EEZ (5), 83/182/EEZ (6), 90/434/EEZ (7), 90/435/EEZ (8), 2003/48/EZ (9) i 2003/49/EZ (10) stoga treba na odgovarajući način izmijeniti,
DONIJELO JE OVU DIREKTIVU:
Članak 1.
Direktive 69/335/EEZ, 77/388/EEZ, 77/799/EEZ, 79/1072/EEZ, 83/182/EEZ, 90/434/EEZ, 90/435/EEZ, 2003/48/EZ i 2003/49/EZ izmjenjuju se kako je navedeno u Prilogu.
Članak 2.
1. Države članice će donijeti zakone i ostale propise potrebne za usklađivanje s odredbama ove Direktive najkasnije do datuma pristupanja Bugarske i Rumunjske Europskoj uniji. One će Komisiji odmah dostaviti tekst tih odredaba i korelacijsku tablicu koja pokazuje odnose tih odredaba i ove Direktive.
Kad države članice donesu ove odredbe, one će prilikom njihove službene objave sadržavati upućivanje na ovu Direktivu ili će se uz njih navesti takvo upućivanje. Načine tog upućivanja predvidjet će države članice.
2. Države članice Komisiji dostavljaju tekst glavnih odredaba nacionalnog prava donesenih u području na koje se odnosi ova Direktiva.
Članak 3.
Ova Direktiva stupa na snagu ovisno o datumu stupanja na snagu Ugovora o pristupanju Bugarske i Rumunjske, odnosno na taj datum.
Članak 4.
Ova je Direktiva upućena državama članicama.
Sastavljeno u Bruxellesu 20. studenoga 2006.

Labels: 2
15
18